Publication: Magyar Közlöny
Issue: MK-2001-118 (Year: 2001, Number: 118)
Era: 1990-2004
Section: be) a szerzői jogról szóló 1999. évi LXXVI. törvény
Paragraph Index: 573

(4) Amennyiben a munkából való távolmaradásról kiállított jelentésen közölt távollét időtartama olyan távollétre utal, amelyre jogcíme szerint nem jár illetmény, akkor a tárgyhavi vagy a következő havi besorolás (munkaszerződés) szerinti illetmény összege csökkentésre kerül a munkában nem töltött időszakra számított illetmény összegével. Ha az elszámolásra az R. 3. § (2) bekezdésében foglaltak szerint utólag kerül sor, akkor a munkában nem töltött időszakra kifizetett (megelőlegezett) illetmény összege a költségvetési szerv 6. § (1) bekezdése szerinti jelentésének megfelelően kerül visszavonásra legkésőbb a munkába állást követően járó besorolás (munkaszerződés) szerinti illetményből. Amennyiben a távollét vége nincs megjelölve, az újbóli munkába állásig az illetmény visszatartására havonta folyamatosan sor kerül.

Source: https://magyarkozlony.hu/hivatalos-lapok/91cf84a88368859a5701b2e44603084289802819/dokumentumok/4c6ca999d48cc4759536864262e20c9bf031dd30/letoltes